СЪОБЩЕНИЕ 


Внесеният от възложителя „ОНЛАЙН ТРЕЙДИНГ” ЕООД ПУП-ПЗ се предвижда промяна предназначението на поземлен имот с идентификатор 63427.43.20 по кадастралната карта на гр. Русе, с начин на трайно ползване „нива”, за смесено обществено-обслужващо предназначение, с цел изграждане на складови и административни сгради. 

Заявеният ПУП-ПЗ и ПП  попада в обхвата на т. 9.1. „Подробни устройствени планове – планове за застрояване и парцеларни планове за елементите на техническата инфраструктура извън урбанизираните територии” от Приложение № 2 от Наредбата за условията и реда за извършване на екологична оценка на планове и програми - Наредбата за ЕО, приета с ПМС №139 (ДВ, бр.57/2004г. изм. и доп. ДВ, бр.94/2012г.). 

Съгласно изискванията на чл. 2, ал. 2, т. 1 от Наредбата за ЕО, предложеният устройствен план подлежи на процедура за преценяване на необходимостта от екологична оценка. 

Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. №  АО 5694/05.01.2015 г.
Копие на писмото е изпратено в Община Русе.
